***МОДЕЛ УГОВОРА***

**ЈАВНА НАБАВКА добара- ОПРЕМА ЗА ЈАВНУ БЕЗБЕДНОСТ-**

 **Дома за децу и лица ометена у развоју‚‚Др Никола Шуменковић‚‚ Стамница**

Закључен између:

1. Дома за децу и лица ометена у развоју “Др Никола Шуменковић“ Стамница, Српских Владара број 83. село Стамница , 12300 Петровац на Млави, кога заступа директор Ана Томашевић, (у даљем тексту:**Наручилац**)

Матични број:07200226

 ПИБ: 101589921

и

1. „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_ ул.\_\_\_\_\_\_\_\_\_\_\_\_\_\_, бр.\_\_\_, кога заступа директор\_\_\_\_\_\_\_\_\_\_\_\_\_\_\_\_\_\_( у даљем тексту : **Испоручилац**)

Матични број:\_\_\_\_\_\_\_\_\_\_\_\_\_\_\_\_\_\_\_\_

ПИБ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број тек.рачуна:\_\_\_\_\_\_\_\_\_\_\_\_\_\_\_\_\_\_\_, отворен код Банке\_\_\_\_\_\_\_\_\_\_\_\_\_\_\_\_,

**ПРЕДМЕТ УГОВОРА**

Члан 1.

 Предмет овог Уговора је набавка-**добара- ОПРЕМА ЗА ЈАВНУ БЕЗБЕДНОСТ-** за потребеДома за децу и лица ометена у развоју‚‚ Др Никола Шуменковић‚‚ Стамница, према конкурсној документацији Наручиоца, број: **495-02-04/23,** прихваћене понуде Испоручиоца добара, број\_\_\_\_\_\_\_\_\_, која чини саставни део овог уговора и Одлуке о додели уговора бр.\_\_\_\_\_\_\_\_\_\_ од \_\_.\_\_.2023.године

Испоручилац ће добра која су предмет овог уговора испоручити (заокружити и попунити):

а) самостално;

б) са подизвођачима:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

в) заједнички, у групи са:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ЦЕНА**

 Члан 2.

Испоручилац, као понуђач који је изабран у поступку јавне набавке обавезује се да наручиоцу испоручи добра по цени која је дата у понуди бр.\_\_\_\_\_\_ од \_\_\_\_\_\_\_\_\_\_\_. године.

 Укупна вредност **добара** износи

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_динара без ПДВ-а \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(словима),односно \_\_\_\_\_\_\_\_\_\_\_\_\_\_\_\_\_\_ динара са ПДВ-ом, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( словима), а састоји се од збира јединичних цена и количина добара садржаних у обрасцу структура цена понуде број:\_\_\_\_\_\_\_\_\_од\_\_\_\_\_\_\_\_\_године.

 Цена из става 1. овог члана је фиксна и не подлеже променама до коначне реализације Уговора.

У цену су урачунати сви трошкови за реализацију уговорене обавезе и они се не могу посебно исказивати ван понуђене цене, фактурисати нити наплаћивати.

**РОК И НАЧИН ПЛАЋАЊА**

Члан 3.

Уговорне стране су сагласне да се плаћање по овом уговору изврши уплатом на рачун Испоручиоца број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_банке и то на следећи начин:

* Авансно 50% од укупно уговорене цене, што износи \_\_\_\_\_\_\_\_\_\_\_\_\_\_\_\_\_\_ динара са обрачунатим ПДВ-ом, након обостраног потписивања уговора и предаје средства финансијског обезбеђења (меница за повраћај авансног плаћања и меница за испуњење уговорних обавеза). Наручилац ће аванс платити на основу авансног рачуна и достављања менице за авансно плаћање од стране испоручиоца.
* Преостали износ у висини од 50 % од уговорене цене, што износи\_\_\_\_\_\_\_\_\_\_\_\_\_ динара са обрачунатим ПДВ-ом, биће плаћен у законском року, и то не дужем од 45 (четрдесетпет) дана од дана испостављеног рачуна од стране испоручиоца, а по коначној испоруци и уградњи, што ће бити документовано Записником о квалитативном и квантитативном пријему.

 Члан 4.

**КВАЛИТЕТ ДОБАРА**

Сав уграђен материјал мора бити првокласног квалитета и одговарати SRPS-у или признатим међународним стандардима. Сва монтирана опреме мора бити постављена од стране стручних лица, према важећим техничким прописима за предметну врсту набавке. Испоручилац је дужан да изврши комплетну набавку и испоруку свог потребног материјала за рад на изради система за дојаву пожара и осветљења са свим пратећим радовима. Сва опрема мора имати сертификате издате од акредитованих лабораторија и организација.

**УСЛОВИ ИСПОРУКЕ И УГРАДЊЕ ПРЕДМЕТНОГ ДОБРА**

Члан 5.

Испоручилац је у обавези да обавести наручиоца о року испоруке, најкасније 5 дана пре испоруке. Испоручилац се обавезује да ће испоруку добара која су предмет уговора, извршити у року од **45** дана од дана потписивања уговора, франко Наручилац. Трошкови транспорта добара на адресу Наручиоца, као и монтажа и уградња истих падају на терет Испоручиоца. Трошкове случајне пропасти ствари током транспорта, падају на терет Испоручиоца. Испоручилац мора да предвиди све мере заштите на раду током извршења набавке. Испоручилац се обавезује да испоруку добра извршава по свим прописаним стандардима, и принудним прописима за ту врсту добра. Испоручилац је дужан да поштује кућни ред Наручиоца приликом извршења набавке . Испоручилац о свом трошку обезбеђује смештај и исхрану за своје раднике за време извршења набавке. Испоручилац је дужан да изврши програмирање централа за дојаву расподелом детектора пожара по дојавним зонама у складу са стандардизованим нормативима, подесити телефонску дојаву у случају алармирања уз могућност позивања више бројева. Испоручилац је дужан да изврши функционално испитивање стабилне инсталације и пуштање у рад, изради упутства за руковање дојавним централама, изради план узбуњивања и књиге догађаја. Испоручилац је дужан да обучи именоване запослене од стране наручиоца за руковање системом дојаве пожара. Испоручилац је дужан да изда потребан сертификат о исправности инсталираног система дојаве пожара. Испоручилац је дужан да гарантује да опрема и процедура инсталације система за дојаву пожара је у складу са Правилником о техничким нормативима за стабилне инсталације за дојаву пожара“ и SRPS EN 54 – “Системи за детекцију пожара и пожани алармни системи” (одговарајући европски стандард ЕN54). Испоручилац је у обавези да заједно са Наручиоцем сачини записник о примопредаји добара. У колико у току примопредаје Наручилац констатује примедбе, Испоручилац је у обавези да их отклони у року од три дана.

 **ГАРАНЦИЈА**

Члан 6.

Гарантни рок за испоручено добра је \_\_\_\_\_\_, рачунајући од дана примопредаје добра наручиоцу.

Испоручена добра у свему морају одговарати карактеристикама добара чију је испоруку испоручилац нудио у поступку јавне набавке. Испоручилац гарантује наручиоцу да добра која испоручује поседују све прописане дозволе, сагласности или атесте, у колико се иста захтевају по посебним прописима. Испоручилац се обавезује да при избору материјала за израду опреме поштује све норме и стандарде везане за безбедност и здравље како радника тако и корисника Дома , заштиту животне средине. Све рекламације у погледу неисправности добара падају на терет испоручиоца. Испоручилац је дужан, у случају рекламације, а у складу са гарантним роком произвођача опреме рачунато од датума примопредаје добара о свом трошку отклони све евентуалне недостатке.

**СРЕДСТВА ФИНАНСИЈСКОГ ОБЕЗБЕЂЕЊА**

Члан 7.

Испоручилац се обавезује да у тренутку закључења уговора, наручиоцу достави **сопствену меницу за повраћај авансног плаћања** која ће бити са клаузулама: безусловна и платива на први позив. Меница за поврћај авансног плаћања издаје се у висини траженог аванса, и мора да траје најкраће до правдања аванса. Рок важења овог средства обезбеђења је до правдања укупног износа аванса, почев од дана предаје бланко сопствене менице за авансно плаћање наручиоцу, од када се рачунају рокови за реализацију уговора. Меница мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење, на износ траженог аванса са урачунатим порезом на додату вредност, као и доказ о регистрацији менице и копију картона депонованих потписа. Наручилац неће извршити ни једно плаћање, пре доставе менице за покриће аванса.

Средство финансијског обезбеђења не може бити враћено изабраном понуђачу пре истека рока трајања за које је поднето.

Наручилац ће уновчити меницу за повраћај авансног плаћања уколико изабрани понуђач не испоштује уговорене рокове, и то у року од 10 (десет) дана од дана не испоштовања уговорених рокова. Наручилац може дозволити евентуално продужење рока важења менице и меничног овлашћења, у случају измене уговра и евентуалног оправданог продужетка рока који је у складу са Законом о јавним набвакам по основу закљученог анекса уговора.

Испоручилац је у обавези да обезбеди и преда Наручиоцу у тренутку закључења уговора, а најкасније у року од 7 (седам) дана од дана закључења Уговора, средствo **финансијског обезбеђења за испуњење уговорних обавеза**: бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење, са назначеним износом од 10% од укупне вредности уговора без ПДВ - а. Уз меницу мора бити достављена копија картона депонованих потписа који је издат од стране пословне банке коју понуђач/привредни субјект наводи у меничном овлашћењу. Рок важења менице и меничног овлашћења је 30 (тридесет) дана дужи од истека рока за коначно извршење посла, с тим да евентуални продужетак рока за испоруку и монтажу предмета јавне набавке има за последицу и продужење рока важења менице и меничног овлашћења, за исти број дана за који ће бити продужен рок за извршење предмета набавке.

 Наручилац ће уновчити меницу за испуњење уговорних обавеза у случају да најповољнији понуђач/привредни субјект не извршава своје уговорне обавезе у роковима и на начин предвиђен Уговором.

**РАСКИД УГОВОРА**

 Члан 8.

Наручилац има право на једнострани раскид уговора у следећим случајевима:

- ако испоручилац не достави опрему у складу са техничком документацијом-образцем структуре цене и својом понудом број \_\_\_\_\_\_\_\_\_**,**или

**- у**колико испоручилац касни са испоруком добара дуже од 15 дана, Наручилац може једнострано раскинути уговор.

Раскид уговора не повлачи било какве законске последице по Наручиоца. Ова клаузула се не примењује ако је закашњење у испоруци проузроковано наступање више силе. О датуму наступања, трајању и датуму престанка више силе, уговорне стране су обавезне, да једна другу обавесте писаним путем у року од 24 /двадесетчетири/ часа. Као случајеви више силе сматрају се природне катастрофе, пожар, поплава,експлозија,транспортне несреће, одлуке органа власти и други случајеви, који су Законом утврђени као виша сила.

- Наручилац може раскинути уговор пре испоруке добара у случају да Ресорно министарство из било ког разлога повуче добијена средста.

Уговор се раскида писменом изјавом која се доставља другој уговорној страни са отказним роком од 8 дана, од дана достављање изјаве. Изјава мора да садржи основ за раскид уговора.

**ОСТАЛЕ ОДРЕДБЕ**

Члан 9.

На питања која нису регулисана овим Уговором, а која су од важности за извршења истог, примењиваће се одредбе Закона о облигационим односима.

Члан 10.

За евентуални спор по основу овог уговора уговорне стране сагласно утврђују надлежност Привредног суда у Пожаревцу.

Члан 11.

Овај Уговор ступа на снагу даном потписа свих уговорних страна и траје до извршења свих уговорених обавеза, а у складу са понудом Испоручиоца.

Члан 12.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

Члан 13.

Овај уговор је закључен у 4 (четири) истоврсна примерка, од којих се по 2 (два) истоврсна примерка налазе код сваке уговорне стране.

**НАРУЧИЛАЦ ИСПОРУЧИЛАЦ**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 директор

Ана Томашевић

***Напомена:*** *Модел уговора представља садржину уговора који ће бити закључен са изабраним понуђачем. Понуђач је у обавези да попуни дати модел уговора, чиме потврђује да је сагласан са истим.*